Forkæler jeg mit barn, hvis jeg bærer det?
Det er spædbarnets behov at få kropskontakt med sine forældre. Igennem hovedparten af menneskehedens historie, er spædbørn blevet båret af deres mor - barnevognen er en opfindelse fra slutningen af 1800-tallet. Den direkte kontakt med omsorgspersonen og bevægelsen i bæreredskabet beroliger ofte barnet og forsikrer det om, at det er i sikkerhed, og at der er nogen, der kan give det mad og varme. Så nej, du forkæler ikke dit barn når du bærer det, du opfylder derimod de naturlige behov som barnet har.